alexandrainst/scandi-wiki huggingface dataset:
Vánočka

Vánočka (tsjekkisk) eller vianočka (slovakisk) er eit søtt flettebrød som tradisjonelt blir laga til jul i  Tsjekkia og Slovakia. Det blir bakt med mykje egg og smør, som brioche, og kan også ha sitrusskal, anis, rom, rosiner eller anna tørka frukt og mandlar i deigen. Brødet har namn etter jul, som heiter vánoce på tsjekkisk og vianoce på slovakisk.

Soge
Spesielle julebrød som var fletta eller kileforma blei omtalte rundt 1400 av benediktinarmunken Jan av Holešov i hans avhandling om jula. Han tolka brødet som eit symbol på jesusbarnet sveipt i klede.

Vánočka blei omtalt på 1500-talet som ei matvare berre bakarar som tilhøyrde eit laug fekk lov til å laga. På 1700-talet byrja folk å laga brødet heime.

Tillaging

Vánočka er ein gjærdeig laga med smør, sukker, eggeplommer og mjølk. I tillegg kan ein tilsetja sitronskal, vanilje, stjerneanis, muskat, rosinar og mandlar. Før steiking glaserer ein brødet med egg.

Brødet kan flettast med ulike tal delar. Ein kan bruka tre deigtrådar som blir gradvis tynnare, men kan også fletta med fleire trådar, som fem, seks eller ni.

Skikkar

Vánočka blir rekna som vanskeleg å baka. Det finst ulike skikkar knytt til tillaginga, som at ein må unngå å røra deigen med metall, ha på eit kvitt forkle og hovudtørkle, ikkje kan snakka under bakinga,
eller at ein skal hoppa opp og ned medan deigen hevar. 
Ein annan skikk er å tenka på alle ein er glad i under bakinga.
Ein kunne også baka inn ein penge i brødet.
Dersom brødet brende eller blei brote var det eit dårleg teikn.

Når brødet var klart skulle ein gjerne gje det første stykket til husbonden for å få god kornavling neste år. Nokre stader kunne ein også gje bitar av brødet til husdyr for å verna dei mot sjukdom og vonde makter. Elles var det vanleg å servera stykke av brødet etter julemiddagen julaftan. Den som fant pengen i brødet ville få lukke og god helse i det komande året.

Liknande rettar og variantar 
Brødet kan minna om andre austeuropeiske søte brød, som jødisk challah, polsk chałka eller ungarsk fonott kalacs.

Brød av same type deig, men ulik form, blir laga til påske. Desse blir kalla mazanec eller velikonoční bochánek.

Kjelder 

Delar av denne artikkelen bygger på «Vánočka» frå ,  den 9. desember 2018.

Bakgrunnsstoff 

 Oppskrifter ved recepty.cz (på tsjekkisk)

 Vanocka Recipe - Traditional Czech Christmas Sweet Bread ved bloggen Cocoa & Heart

Slovakisk mat
Tsjekkisk mat
Flettebrød
Søte brød
Julemat
Notar

Notar (lat. notārius) er ein privatpraktiserande juridisk person som er oppnemnt av staten. Ein notar er ansvarleg for å oversjå og registrera kjøp og sal av eigedom, registrera viktige dokument, som til dømes testamente og viktige kontraktar, både på vegne av privatpersonar og for næringslivet. Han er òg ansvarleg for innkreving av avgifter, til dømes i samband med kjøp av eigedom. Ein notar er forplikta til å vera nøytral og handsama alle partar likt, og i samsvar med gjeldande lovar. Notar er ein tittel som stammar frå romerriket, og som har vorte teken opp i lovverket i land der dette bygger på romersk tradisjon.

Utbreiing 
Notar har ein sentral funksjon i fransktalande land, som Belgia, Frankrike og dei fransk- og italiensktalande kantonane av Sveits, men er òg i bruk i fleire andre europeiske land, som Austerrike, Bulgaria, Estonia, Hellas, Latvia, Liechtenstein, Litauen, Luxemburg, Malta, Nederland, Polen, Romania, Slovakia, Slovenia, Spania, Tsjekkia, Tyskland  og Ungarn. I andre verdsdelar er notar i bruk i Quebec.

I Noreg vert funksjonane som ein notar utfører, dels tekne hand om av advokatar, av eigedomsmeklarar når det gjeld eigedomar dei formidlar sal av, dels av Notarius publicus, som i Noreg som regel er byfogden eller sorenskrivaren i eigenskap av å utføre notarialforretningar, det vil seie ved underskrift å stadfeste prov for visse rettslege handlingar, til dømes borgarleg vigsel, vekselprotest og attestasjonar av ymse slag.

Referansar 

Rettsvitskap
Juridiske stillingar
1940-filmen Pinocchio

Pinocchio er ein amerikansk animert film frå 1940, laga av Walt Disney Productions. Filmen bygde på romanen Pinocchio av Carlo Collodi (1826–1890). 

Filmen hadde premiere tre år etter Snehvit og de syv dvergene, og var den andre animerte langfilmen frå Walt Disney Company.
Han er rekna som den andre av Disney-klassikarane. Filmen er blitt sloppen igjen for kinovising i 1945, 1954, 1962, 1971, 1978, 1984, og 1992. Han kom ut på video som VHS i 1985, 1986, og 1993, og digitalt reinska for utgjeving på DVD den 10. mars 2009.

Handling 

Den snille dokkemakaren Geppetto ønsker seg ein son av heile sitt hjarte. Ein dag lagar han ei tredokke som han kallar Pinocchio. Ei god fe dukkar opp og vekkar dokka til liv. Fea lover Pinocchio at han vil bli ein ekte gut om han viser at han er modig, ærleg og usjølvisk. Til å hjelpa seg i livet har han ei talande grashoppe, Timmy. 
Ein dag blir Pinocchio kidnappa og utnytta på teater for at den vonde Stromboli skal tena pengar. Pinocchio rømmer, og må klara seg på eiga hand. Etter at han har møtt fleire farer ønsker Geppetto at Pinocchio skal bli ein ekte gut. Fea tek for seg Pinocchio sine eigenskapar og forvandlar han til slutt til ein menneskegut.

Rolleliste (stemmer)

Songar 
Songane i filmen blei skrivne av Leigh Harline og Ned Washington.
 «When You Wish upon a Star» - Cliff Edwards - 3:16
 «Little Wooden Head» - Christian Rub - 05:45
 «Give a Little Whistle» - Cliff Edwards og Dickie Jones - 1:38
 «Hi Diddle Dee Dee» - Walter Catlett - 1:40
 «I've Got no Strings» - Dickie Jones og Patricia Page - 2:23
 «Hi-Diddle-Dee-Dee (Reprise)» - Walter Catlett - 00:22
 «When You Wish upon a Star (Reprise)» - Cliff Edwards og Chorus - 01:27

Kjelder
Denne artikkelen bygger på «Pinocchio (1940)» frå , og «Pinocchio (1940)» frå  den 9. desember 2018.

Bakgrunnsstoff

Disney-filmar
Animasjonsfilmar 
USA-amerikanske filmar
Filmar frå 1940
Engelskspråklege filmar
Jay Leno

James Douglas Muir Leno (), kjend som Jay Leno, er ein amerikansk komikar, programleiar, skodespelar, forfattar og produsent.

Kjelder
Denne artikkelen bygger på «Jay Leno» frå ,  den 10. desember 2018.  
 
 imdb.com

Bakgrunnsstoff

USA-amerikanske skodespelarar
USA-amerikanske komikarar
Folk frå New York
Hollywood Walk of Fame
Manifest for demokratisering av Europa

Manifest for demokratisering av Europa er eit manifest frå 120 intellektuelle frå 16 europeiske land, med økonomen Thomas Piketty i brodden, der dei tek til orde for ei restrukturering av Den europeiske unionen, for å gjera han meir demokratisk . Manifestet nemner fleire konkrete tiltak, men tek til orde for ein omfattande diskusjon av tiltaka.

Demokratisering og effektivisering 
Manifestet tek til orde for eit europeisk parlament med større fullmakter enn i dag, til erstatning for den teknokratiske styreforma ein har i dag. Det vert gjort framlegg om at 80 % av delegatane til det europeiske parlamentet skal koma frå dei nasjonale parlamenta, der talet på representantar kra kvart nasjonalt parlament står i høve til folketalet. Målet er at det europeiske parlamentet skal representera folkemeininga på ein meir rettferdig måte.

Det vert teke til orde for å gi det europeiske parlamentet avgjerande makt, meir på linje med dei nasjonale parlamenta. På den måten vonar ein å unngå at enkeltland blokkerer viktige framsteg. Dette vert sett på som ein måte å effektivisera styreforma på.

Økonomi 
Manifestet tek til orde for eit større europeisk budsjett og ei meir rettferdig skatteinnkrevjing. Forslaget går ut på at budsjettet i hovudsak skal koma frå fire store bidrag:
 store føretak, spesielt multinasjonale føretak, betaler skatt etter forteneste
 auka skatt på inntekt over € 200.000 per år
 auka skatt på formuar over 1.000.000 euroo.
 ei skattelegging av fossilt drivstoff, for å redusera utsleppa av karbondioksys. Det vert argumentert for ei avgift på minimum € 30 per tonn

Målet er å firedobla EU-budsjettet. Det er tenkt at halvparten av budsjettet skal gå attende til dei nasjonale budsjetta, ein fjerdedel skal brukast til forsking og utdanning og resten skal fordelast til andre føremål.

Referansar

Bakgrunnsstoff 
 Heimesida til «Manifest for demokratisering av Europa»
EU
Manifest

Manifest (frå lat. manifestus) er ei  fråsegn eller erklæring om på ein klar og tydeleg måte gjer kunnig eit framlegg, ei programerklæring eller ein ideologi. Eit manifest vert som oftast underskrive av kjente personar. Kjende døme på manifest er pakta til dei Dei sameinte nasjonane, Déclaration des droits de l'homme et du citoyen (Deklarasjon om rettigheitene til folket og innbyggarane), som vert vedteke av Den franske nasjonalforsamlinga i 1789, Charta 77, etc. 

Europeisk politikk
Norddeutscher Lloyd

Norddeutscher Lloyd (NDL) var eit tysk reiarlag som eksisterte frå 1857 til 1970. Det vart grunnlagt i Bremen den 20. februar 1857. Gjennom slutten av 1800-talet og det tidlege 1900-talet utvikla selskapet seg til eit av dei viktigaste tyske reiarlaga. 1. september 1970 vart det slått saman med Hamburg-Amerikalinja til Hapag-Lloyd.

Kjelder
Denne artikkelen bygger på «Norddeutscher Lloyd» frå ,  den 13. desember 2018.  
 
 Referansar 

Tidlegare reiarlag
Tidlegare tyske føretak
Føretak skipa i 1857
Føretak nedlagde i 1970
Tyske reiarlag
Junkers W 34

Junkers W 34 var eit tysk ein-motors lågvinga passasjar- og frakt- eller postfly som vart utvikla  hos Junkers på 1920-talet og vart teke i bruk i 1926. Flyet var ei vidareutvikling av Junkers W 33F. Passasjerversjonen kunne ta pilot og fem passasjerar, ein seinare modell fekk plass til to besetningsmedlemmar og ei vidareutvikling av modellen førte til flyet Junkers Ju 46.

W 34 vart eksportert til fleire land, mellom dei Canada, Finland,  Kina, Noreg, Ny-Guinea, Spania, Sverige og Sør-Afrika.

Kjelder
Denne artikelen bygger på Junkers W 34 frå Wikipedia på bokmål, versjonen frå 14. november 2018

Bakgrunnsstoff
Junkers W 34 i Store norske leksikon

Passasjerfly
Maskinomsette artiklar som treng gjennomgang
NM i alpine greiner 1987

Noregsmeisterskapen i alpine greiner 1987 vart avvikla 26. februar – 1. mars 1987 i Tromsø. Det var fyrste gongen den alpine noregsmeisterskapen vart arrangert i Troms fylke. Meisterskapen «ble preget av at de beste alpinistene kjørte Europacup i Øst-Europa, mens jentene nok tjener best på å bli forbigått i stillhet...», (kva gjaldt prestasjonar i 1987-sesongen).

Menn

Slalåm

Storslalåm

Utfor

Kvinner

Slalåm 

Dato: 1. mars

Storslalåm

Utfor

Kjelder
Sportsboken 87-88. Sportsboken As/VG. 1987.

Noregsmeisterskap i 1987
Noregsmeisterskap i alpine greiner
Idrettstilskipingar i Troms og Finnmark
Distriktet Tulln

Distriktet Tulln er eit administrativt distrikt (Bezirk) sentralt i forbundslandet Niederösterreich i Austerrike. Distriktet dekker ei flatevidd på 734 km², med 102 00 ibuarar (2018). Byen Tulln er administrasjonssenter for distriktet.

Kommuneskipnaden
Distriktet omfattar 22 kommunar, av dei 2 bykommunar og 16 såkalla 'Marktgemeide'.

 Absdorf
 Atzenbrugg
 Fels am Wagram
 Grafenwörth
 Grossriedenthal
 Grossweikersdorf
 Judenau-Baumgarten
 Kirchberg am Wagram
 Klosterneuburg
 Königsbrunn am Wagram
 Königstetten
 Langenrohr
 Michelhausen
 Muckendorf-Wipfing
 Sieghartskirchen
 Sitzenberg-Reidling
 St. Andrä-Wördern
 Tulbing
 Tulln an der Donau
 Würmla
 Zeiselmauer-Wolfpassing
 Zwentendorf an der Donau

Kjelder
Denne artikkelen bygger på «Bezirk Tulln» frå ,  den 10. desember 2018.  
 

Distrikt i Austerrike
Niederösterreich
MS «Queen Elizabeth 2»

MS «Queen Elizabeth 2» var eit cruiseskip som tilhøyrde Cunard Line og var i virke frå 1969 til 2008.

Skipet var kalla opp etter det transatlantiske passasjerskipet RMS «Queen Elizabeth». MS «Queen Elizabeth 2» var flaggskip for reiarlaget fram til fartøyet vart erstatta av RMS «Queen Mary 2» i 2004. Det vart bygd i Clydebank, ved elva Clyde i Skottland.

Gjennom 40 år i fart sigla skipet over det meste av verda, og vart i den siste perioden sett inn i cruisefart frå Southampton. Skipet vart teke ut av teneste mot slutten av 2008 og vart sidan nytta som flytande hotell i Palm Jumeirah i Dubai.

Kjelder

Denne artikkelen bygger på Queen Elizabeth 2 frå Wikipedia på bokmål, versjonen frå 8. juli 2018

Cruiseskip
Cunard Line-skip
Skip bygde i Storbritannia
Skip frå 1967
Etterklangstid

Etterklangstid () er ei parameter som vert nytta som eit mål på etterklangen i rom, som konsertsalar, auditorium, etc., men òg i andre rom der ein lyttar til musikk eller tale. Ein eksiterer då rommet med akustisk energi og måler kor lang tid det tek før lydintensiteten har falle med 60 dB, som tilsvarar ein faktor på . Etterklagstida vert difor ofte kalla . I praksis er det lydtrykket som vert målt; 60 dB tilsvarar då ein faktor på .

Fig. 1 framstiller lydtrykknivået   som funksjon av tid t. Nivået er normalisert, slik at ein startar med eit nivå på 0 dB. Eksitasjonssignalet vert stengt av ved tidspunktet  og  er det tidspunktet lydtrykksnivået er redusert med -60 dB. Etterklangstida er da definert som

 
Fig. 1 syner at etterklangskurva er lineær. I praksis er ikkje det alltid tilfelle, men det er nyttig å framstilla kurva slik for å syna prinsippet.

Bereging av etterklanhstida 

Det finst fleire metodar for å beregna etterklangstida i «store rom».

Sabin-formelen 
 
Den eldste metoden er Sabin sin formel:
 

 
der  er volumet til rommet (i m),  er arealet av alle flatene i rommet (i m) og  er gjennomsnittsverdien av absorpsjonskoeffisienten til flatene i rommet. Formelen til Sabin kan òg uttrykkast

der 'A' er absorbsjonsarealet. Formelen til Sabin er berre brukbar når . Han forekjem likevel i fleire standardar.

Norris-Eyring-formelen 

Norris-Eyring-formelen,

 
gir fornuftige verdiar for , sjølv for store verdiar av . For små verdiar av  gir han same  som formelen til Sabin.

Millington-Settes-formelen 

Millington-Settes-formelen er enda ein måte å rekna ut  på:

 
Millington-Settes-formelen stemmer betre med målingar enn Norris-Eyring-formelen i rom med stor absorpsjonskoeffisient.

Referansar 

Bygningsakustikk
Den talande grashoppa

Den talande grashoppa () er ein oppdikta figur som først opptredde i  Carlo Collodi si bok Le avventure di Pinocchio frå 1883.
I Disney-filmen om Pinocchio heiter grashoppa Jiminy Cricket, eller på norsk Timmi Gresshoppe.

Rolle i boka
I boka har den talande grashoppa eller sirissen budd i huset til dokkemakaren Geppetto i over hundre år. Ho blir først introdusert i kapittel 4, etter at Pinocchio sine rampestrekar har ført til at Geppetto er blitt arrestert. Grashoppa insisterer på at Pinocchio anten må gå på skulen eller arbeida for å delta skikkeleg i verda. Pinocchio nektar og grashoppa utbryt at han er ei dokke med eit hovud av tre. Då hiv Pinocchio ei klubbe på grashoppa og drep henne.

I kapittel 13 kjem grashoppa tilbake som eit skrømt som heimsøker Pinocchio og ber han venda heim, heller enn å møta reven og katten (Il Gatto e la Volpe) som avtalt. Igjen nektar Pinocchio å følgja rådet, og blir som ei følgje alvorleg skadd. Grashoppa vender tilbake i kapittel 16 saman med ei kråke og ei ugle, og ser til den skadde Pinocchio.

Grashoppa opptrer for siste gong i kapittel 36. Han bur då i eit hus gjeve til han av fea med turkis hår, og lèt Pinocchio og den sjuke Gepetto bu der slik at Gepetto kan vinna tilbake helsa.

Seinare tolkingar
Remo Bufano dramatiserte Pinocchio-forteljinga for dokketeater i New York på 1920-talet. Grashoppa i stykket hans har ei liknande rolle som i den opphavlege forteljinga, men blir ikkje drepen når Pinocchio blir sinna. I staden hoppar ho unna og hånar han frå sidelinja.

I Disney-filmen Pinocchio frå 1940 har den talande grashoppa namnet Jiminy Cricket (på norsk Timmy Gresshoppe). Ho følgjer Pinocchio gjennom filmen etter å ha blitt fortald at ho skal gjera det av fea med det turkise håret, kalla Blue Fairy i filmen. Cliff Edwards gjev røyst til grashoppa i den opphavlege engelske utgåva av filmen, Øivind Blunck i den norske.
Jiminy Cricket har seinare opptredd i fleire disneyproduksjonar, som Fun and Fancy Free, barne-tv-serien The Mickey Mouse Club og som skrømt i Mickey's Christmas Carol. Seinare var han med i Disney's House of Mouse og Kingdom Hearts med stemme av Eddie Carroll. Etter at Caroll døydde har Phil Snyder og Joe Ochman gjeve røyst til grashoppa. Jiminy Cricket har også vore ein Disney-maskott.

Kjelder

Denne artikkelen bygger på «Talking Cricket» frå ,  den 11. desember 2018.  

Oppdikta insekt
Rettvenger
Alexandra Bech Gjørv

Alexandra Bech Gjørv () er ein norsk advokat og næringslivsleiar. Ho var direktør i Norsk Hydro og arbeidde seinare for Advokatfirmaet Hjort i Oslo. Gjørv var leiar for 22. juli-kommisjonen som gjorde greie for for terrorhandlingane i Oslo sentrum og på Utøya 22. juli 2011. I 2016 vart ho konsernsjef i SINTEF.

Kjelder

Denne artikkelen bygger på «Alexandra Bech Gjørv» frå ,  den 11. desember 2018.

Bakgrunnsstoff
 Alexandra Bech Gjørv i Store norske leksikon
 Alexandra Bech Gjørv  – Profil på SINTEF
 - Tungt å gje slipp

Norske advokatar
Norske konsernsjefar
Folk tilknytte Universitetet i Oslo
Maskinomsette artiklar som treng gjennomgang
22. juli-kommisjonen

22. juli-kommisjonen (òg kalla Gjørv-kommisjonen) var ein regjeringsnedsett uavhengig kommisjon som vart oppretta som følgje av terrorangrepa i Noreg 22. juli 2011. Avgjera om å oppretta utvalet vart teken av regjeringa i eit møte onsdag 27. juli, men ho vart òg teken i samråd med alle opposisjonspolitikarane på Stortinget. Målet til den uavhengige kommisjonen var å gje svar på kva som skjedde 22. juli 2011.

Kommisjonen skulle ikkje vera ein granskingskommisjon, men gje ei samla framstilling av kva som skjedde denne dagen i Regjeringskvartalet og på Utøya, og dessutan å gje tilrådingar ut frå det kommisjonen fann ut.

I statsråd fredag 12. august 2011 vart Alexandra Bech Gjørv oppnemnt som leiar for 22. juli-kommisjonen. Kommisjonen vurderte habiliteten til medlemmane og sjølvstende og fann at kommisjonen var habil. Professor i forvaltningsrett ved Universitetet i Oslo, Erik Boe, skreiv ein betenking og kom til same konklusjon.

22. juli-kommisjonen overleverte og offentleggjorde sin endelege rapport, NOU 2012: 14, «Rapport frå 22. juli-kommisjonen», måndag 13. august 2012.

Medlemmar 
Kommisjonen hadde mellom anna representantar frå politi, rettsvitskap, forsking og medisin:

 advokat Alexandra Bech Gjørv, Oslo (leiar)
 jurist Ragnar Line Auglend, Bergen
 statsviter og forskar Laila Bokhari, Norsk utanrikspolitisk institutt, Oslo
 tidl. direktør Einar Skaarseth Enger, Rakkestad
 politioverinspektør Stefan Gerkman, Innenriksministeriet, Finland (utnemnd veka etter dei andtr)
 generalløytnant Torgeir Hagen, Hamar
 tidl. direktør for Københavns Politi Hanne Bech Hansen, Danmark
 professor Guri Hjeltnes, Handelshøyskolen BI, Oslo
 visepresident i Norges Røde Kors, Rektor Linda Motrøen Paulsen, Stavanger
 fylkeslege Karin Straume, Vadsø

Sekretariat 

 Bjørn Otto Sverdrup (sekretariatleiar), statsvitar og tidlegare kommunikasjonsdirektør i Statoil
 Olav Njølstad, historikar og professor ved Universitetet i Oslo og tidlegare forskingsdirektør ved Nobelinstituttet
 Ida Skirstad Pollen, advokat hos Kommuneadvokaten i Oslo
 Åsne Julsrud, tingrettsdommar ved Drammen tingrett
 Tor Erik Heggøy, partnar i Tenden Advokatfirma
 Kristin Randa, sosialantropolog og seniorrådgjevar i Etterretningstenesta
 Walter Wangberg, tidlegare førstestatsadvokat i Hordaland og konstituert lagdommer i Gulating lagmannsrett
 Geir Ivar Tungesvik, historikar og underdirektør i Riksarkivet
 Unni Lundby Fossen, advokatsekretær i Advokatfirmaet Hjort
 Marianne Aasland Gisholt, rettsfullmektig i Trygderetten

Kjelder 

Denne artikkelen bygger på «22. juli-kommisjonen» frå ,  den 11. desember 2018.

Bakgrunnsstoff 
 22. juli-kommisjonen i Store norske leksikon
 Kontoret til statsministeren: Pressemelding, 27. juli 2011, 22. juli-kommisjon

Skipingar i 2011
Nedleggingar i 2012
Norges Røde Kors

Norges Røde Kors er den norske nasjonalforeininga av Raudekrossen. Ho blei stifta i 1865.
Norges Røde Kors har om lag 50 000 frivillige i Noreg, fordelt i ulike lokallag.

Sjå òg
Røde Kors Ungdom

Kjelder

Bakgrunnsstoff 
 
Røde Kors i Store norske leksikon

Skipingar i 1865
Raudekrossen
Norske humanitære organisasjonar
Enoch Thulin

Enoch Leonard Thulin () er først og fremst kjent som svensk flypioner, men han var òg kjend for bygging av fly, bilar, lastebilar og bilmotorar.

Enoch vart fødd i Simris sokn, sør i Sverige. Han studerte flyteknikk 1908–1912 og lukkast med flyeksperimenta sine i 1912. Han skreiv ei avhandling om aerodynamikk og fekk ein Ph.D-grad frå universitetet i Lund i 1912. Thulin budde i Landskrona. Han grunnla AB Thulinverken i 1914 for å kunna starta med å byggja fly. Selskapet er i dag kjent som Haldex og produserer blant anna pneumatiske bremsesystem for tog og lastebilar. Thulin starta òg med bygging av personbilar som han heldt på med fram til 1928. Han starta det som seinare vart kjent som Svenska Stridsflygskolan F5 i Ljungbyhed, sør i Sverige. I 1918 føreslo han for borgarmeisteren i Stockholm at han skulle undersøkja høva for ein lokal flyplass, og sjølv om reaksjonane var positive, vart ideen utsett fram til 1936 då Bromma lufthamn vart bygd.

Thulin omkom mens han prøveflaug eit nytt fly den 14. mai 1919.

Kjelder

Denne artikkelen bygger på «Enoch Thulin» frå ,  den 11. desember 2018.

Bakgrunnsstoff
Enoch Tullin i Store norske leksikon
 Litteratur 
 Olefeldt, Lars: Palle Mellblom - lite snack och mycket verkstad ISBN 978-91-633-2534-2

Luftfartspionerar
Svenske forretningsfolk
Svenske ingeniørar
Maskinomsette artiklar som treng gjennomgang
Bruksrettleiing

Bruksrettleiing er ei skriftleg rettleiing om  korleis til dømes ei innretning, maskin, gjenstand, kjemisk middel eller anna skal verte sett saman, brukt, halde ved like, lagra, handsama. Andre ord for det same kan vere manual, instruksjonsbok eller brukarhandbok.

Fotnotar

Norske ord og uttrykk
Teknisk kommunikasjon